เงินบาทอ่อนค่าต่อเนื่อง กรอบสัปดาห์หน้า 35.70-35.80
ค่าเงินบาทปิดตลาดเย็นนี้ (21 ส.ค.) ที่ระดับ 35.66 บาท/ดอลลาร์ อ่อนค่าจากเปิดตลาดช่วงเช้าที่ระดับ 35.63 บาท/ดอลลาร์ เคลื่อนไหวตามภูมิภาค ระหว่างวันเงินบาทเคลื่อนไหวในกรอบระหว่าง 35.63-35.73 บาท/ดอลลาร์ หลังจากนักลงทุนเทขายหุ้นในตลาดเกิดใหม่ทั่วโลกเพื่อถือครองดอลลาร์และเยนที่มีความเสี่ยงต่ำ
21 ส.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (21 ส.ค.) อยู่ที่ระดับ 35.66 บาท/ดอลลาร์ อ่อนค่าจากช่วงเปิดตลาดเช้านี้ที่ระดับ 35.63 บาท/ดอลลาร์ เคลื่อนไหวตามภูมิภาค ระหว่างวันเงินบาทเคลื่อนไหวในกรอบระหว่าง 35.63-35.73 บาท/ดอลลาร์ เนื่องจากนักลงทุนเทขายหุ้นในตลาดเกิดใหม่ทั่วโลกเพื่อถือครองดอลลาร์และเยนที่มีความเสี่ยงต่ำ
“ทิศทางอ่อนค่าต่อเนื่อง ระหว่างวันไปทำนิวไฮที่ 35.73 (บาท/ดอลลาร์) คาดว่าทางการเข้ามาแทรกแซงไม่ให้อ่อนค่าไปมากกว่านี้” นักบริหารเงิน กล่าว นักบริหารเงินประเมินกรอบการเคลื่อนไหวของเงินบาทในสัปดาห์หน้าไว้ระหว่าง 35.70-35.80 บาท/ดอลลาร์